I datateknologien brukes indeksering til å gjøre data raskt søkbare i databaser, som er spesielt egnet for strukturerte, normaliserte data, og i søkemotorer som er spesielt egnet for fritekstsøk i store mengder tekst. Søkemotorens indeks samler, setter sammen og lagrer data for rask og presis gjenfinning av informasjon. Oppbyggingen av indeksen bygger på lingvistikk, kognitiv psykologi, matematikk, informatikk, fysikk og datafag.